INSPECTORATUL GENERAL DE AVIAŢIE AL

MINISTERUL AFACERILOR INTERNE

RECRUTEAZĂ CANDIDAŢI PENTRU ADMITEREA 2013

TE-AI DECIS SĂ DEVII PILOT, INGINER DE AVIAŢIE 
SAU MAISTRU MILITAR DE AVIAŢIE ?
VINO ŞI COMPLETEAZĂ DOSARUL DE CANDIDAT PENTRU UNA DINTRE INSTITUŢIILE DE ÎNVĂŢĂMÂNT CARE FORMEAZĂ PERSONAL PENTRU 
INSPECTORATUL GENERAL DE AVIAŢIE 

AL

 MINISTERUL AFACERILOR INTERNE

· Vrei să faci parte din corpul piloţilor militari care execută misiuni de zbor în scopul salvării persoanelor aflate în dificultate sau a căror viaţă este pusă în pericol?
ALEGE SĂ DEVII PILOT !

· Vrei să cunoşti în detaliu tehnica de aviaţie şi să contribui la menţinerea stării de operativitate a aeronavelor din dotarea Inspectoratului General de Aviaţie?
 ALEGE SĂ DEVII INGINER DE AVIAŢIE 
SAU MAISTRU MILITAR DE AVIAŢIE !
ALEGE SĂ FACI PARTE DINTR-O STRUCTURĂ DE ELITĂ A MINISTERULUI AFACERILOR INTERNE, OPTÂND PENTRU UNA DINTRE ACESTE PROFESII. 

INSPECTORATUL GENERAL DE AVIAŢIE AL

MINISTERUL AFACERILOR INTERNE
            RECRUTEAZĂ CANDIDAŢI PENTRU ADMITEREA 2013
, în instituţii de învăţământ ale Ministerului Apărării Naţionale, astfel:

· 10 locuri la Academia Forţelor Aeriene „Henri Coandă” Braşov – piloţi de elicopter:

· 10 locuri pentru ofiţeri specialitatea management în aviaţie – piloţi de elicoptere.

Scoaterea la concurs a celor 10 locuri în specialitatea management în aviaţie, piloţi elicoptere, este condiţionată de identificarea resurselor tehnice pentru pregătirea practică în zbor.

· 5 locuri la Academia Tehnică Militară – ingineri de aviaţie:

· 2 locuri pentru ofiţeri ingineri specialitatea blindate, automobile şi tractoare;

· 2 locuri pentru ofiţeri ingineri specialitatea construcţii şi fortificaţii;

· 1 loc ofiţeri ingineri specialitatea transmisiuni.

· 27 locuri pentru maiştri militari (bărbaţi) la Şcoala Militară de Maiştri Militari şi Subofiţeri a Forţelor Aeriene „Traian Vuia”:
· 10 locuri pentru specialitatea aeronave şi motoare de aviaţie;

· 7 locuri pentru specialitatea electromecanică şi automatizare de bord de aviaţie;

· 10 locuri pentru specialitatea radioelectronică de bord de aviaţie/avionică.

· 11 locuri pentru maiştri militari la Şcoala Militară de Maiştri Militari şi Subofiţeri a Forţelor Terestre „Basarab I”:
· 8 locuri pentru specialitatea operare şi mentenanţă echipamente de comunicaţii;

· 2 locuri pentru specialitatea construcţii;
· 1 loc pentru specialitatea tehnică de comunicaţie.
Pentru a participa la concursurile de admitere, candidaţii trebuie să îndeplinească, conform Ordinului ministrului administraţiei şi internelor nr. 665/2008, privind unele activităţi de management resurse umane în unităţile M.A.I., cu modificările şi completările ulterioare,  în mod cumulativ, următoarele condiţii generale:

- să aibă cetăţenia română şi domiciliul în România;

- să cunoască limba română scris şi vorbit;

- să aibă capacitate deplină de exerciţiu;

- să fie declaraţi “apt” din punct de vedere medical, fizic şi psihic (verificările privind starea de sănătate medicală, fizică şi psihică sunt efectuate de structurile de specialitate ale M.A.I.);

- să aibă vârsta de minimum 18 ani împliniţi în cursul anului 2012;

- să fie absolvenţi de liceu cu diplomă de bacalaureat (dovada absolvirii se face cu diplomă sau cu adeverinţă din care să rezulte faptul că au susţinut şi promovat examenul de bacalaureat);

- să nu aibă antecedente penale sau să nu fie în curs de urmărire penală ori de judecată pentru săvârşirea de infracţiuni, cu excepţia situaţiei în care a intervenit reabilitarea;

      - să aibă un comportament corespunzător cerinţelor de conduită admise şi practicate în societate;

- să nu fi desfăşurat activităţi de poliţie politică, astfel cum sunt definite în lege.

- să nu fi fost destituite dintr-o funcţie publică în ultimii 7 ani;

Criterii specifice pentru recrutarea candidaţilor:

- să aibă vârsta de până la 27 ani împliniţi în anul participării la concursul de admitere;

- să aibă înălţimea de minimum 1,70 m bărbaţii şi 1,65 m femeile;

- să fi obţinut la purtare, în perioada studiilor liceale, media generală de minimum 8,00;

- să nu fi fost exmatriculaţi pentru abateri disciplinare dintr-o instituţie de învăţământ.

Candidaţii care optează pentru Academia Forţelor Aeriene „Henri Coandă” – specializarea piloţi elicoptere, pe lângă completarea fişei medicale-tip de încadrare în M.A.I., trebuie să îndeplinească şi baremele medicale ale probelor la care vor fi supuşi în cadrul Institutului Naţional de Medicină Aeronautică şi Spaţială „General doctor aviator VICTOR ANASTASIU”, examinare a cărei contravaloare o vor suporta.

Dosarele de candidat vor conţine următoarele documente: curriculum vitae; diplomă de bacalaureat în original sau adeverinţă din care să reiasă că este înmatriculat în ultimul an de liceu; documente stare civilă (în copii legalizate); carte (buletin) de identitate (copie); cazier judiciar; autobiografie şi tabel nominal cu rudele candidatului; caracterizare de la ultimul loc de muncă / instituţie de învăţământ; declaraţie de confirmare a cunoaşterii şi acceptare a condiţiilor de recrutare; fişa medicală tip de încadrare în M.A.I.; 2 foto color 9 x 12 cm şi 3 foto color 3 x 3 cm.

DETALIILE privind condiţiile de participare, dosarele de candidat, precum şi alte informaţii pot fi obţinute prin accesarea site-ului Inspectoratului General de Aviaţie – www.aviaţie.mai.gov.ro.

Adresează-te cu încredere Serviciului Management Resurse Umane din cadrul Inspectoratului General de Aviaţie la sediul instituţiei din Bucureşti, Calea Ion Zăvoi nr. 14, sector 1 (telefon 021-3.10.43.99 /interior 17.039, e-mail: resurse.ia@mai.gov.ro).
Motto: “Aviaţia, armă teribilă de război, 

trebuie să devină un instrument de pace.”
NICOLAE TITULESCU

   Tradiţia Aviaţiei Ministerului Afacerilor Interne datează de 66 de ani, odată cu înfiinţarea în luna iulie a anului 1947 a Flotilei Aerotransport a Ministerului Afacerilor Interne, cu sediul pe aerodromul Dudeşti-Cioplea.

      În tot acest timp a avut mai multe denumiri:

-  Regimentul de Aviaţie al Ministerului Afacerilor Interne;

-  Grupul de Aviaţie Transport al Ministerului Afacerilor Interne;

-  Escadrila de Aviaţie a Ministerului Afacerilor Interne;

-  Unitatea Specială de Aviaţie a Ministerului de Interne.

   Prin reorganizarea Unităţii Speciale de Aviaţie din București, în anul 2008 a fost înfiinţat Inspectoratul General de Aviaţie (I.G.Av.), o structură militară de aviație, componentă a Departamentului Ordine şi Siguranţă Publică al Ministerului Afacerilor Interne (M.A.I.), care realizează managementul integrat al misiunilor de zbor operaționale şi umanitare, independent sau în cooperare, în sprijinul structurilor M.A.I. şi al comunităţii.

      În dotarea actuală a I.G.Av. se află elicoptere modernizate de tip IAR-316B, MI-8, MI-17 şi elicoptere de ultimă generaţie, de tip EC-135, iar din 2013 un avion uşor de tip Piper Cheyenne III.

      La această dată, I.G.Av. are în subordine structuri operaționale (unităţile speciale de aviaţie: Bucureşti, Cluj Napoca, Iaşi şi Tulcea, precum și Detașamentul Aeromedical cu punctele de operare de la: București, Arad, Târgu Mureș, Iaşi și Craiova) ale căror principale misiuni sunt:

· căutarea şi salvarea persoanelor aflate în dificultate sau a căror viaţă este pusă în pericol;
· transportul aerian al  forţelor şi mijloacelor de ordine publică,  al bolnavilor în stare critică sau a accidentaţilor,  a apei, a hranei şi a bunurilor de strictă necesitate în zonele afectate de dezastre;

·  cercetarea, supravegherea şi observarea din aer a zonelor afectate de calamităţi naturale, accidente, incendii, explozii, avarii, poluări cu diverse substanţe;

· misiuni umanitare, în principal transport aeromedical de urgență, în cooperare cu SMURD.
� Cifrele efective de şcolarizare vor fi stabilite în baza Hotărârii de Guvern ce va fi emisă în acest sens.





